Lopez hefði viljað strippa meira í Hustlers „ Þetta er í fyrsta skipti sem mér fannst ég vera berskjölduð . En ég togaði g-strenginn minn upp og gerði það sem ég þurfti að gera sem leikkona . “ AFP Leik - og söngkonan Jennifer Lopez hefði viljað fleiri senur af sér fækka fötum í kvikmyndinni Hustlers . Kvikmyndin fjallar um líf fatafellna í New York . Lopez sagði í viðtali við The Sun að það hefði verið mikilvægt að sýna að persóna hennar , Ramona , hefði ekki bara verið leiðtogi fatafellnanna heldur einnig stjarna staðarins . „ Upphaflega var stóra atriðið mitt ekki í handritinu , en mér fannst mikilvægt að því væri komið inn . Áhorfandinn þarf að sjá að hún var stjarna staðarins . Ég þurfti að vera mjög ákveðin . Þetta var gríðarlega taugatrekkjandi að vera komin í búninginn í fyrsta skipti , ef búning má kalla , “ sagði Lopez . „ Þetta er í fyrsta skipti sem mér fannst ég vera berskjölduð . En ég togaði g-strenginn minn upp og gerði það sem ég þurfti að gera sem leikkona . Þetta er vinnan mín , þetta er það sem ég skrifaði undir að gera . Ég fann hvernig ég valdelfdist og var með stjórn á herberginu . Tilfinningarnar fyrir og eftir voru gríðarlega ólíkar , frá algjörri hræðslu yfir í alsælu . Þetta var erfitt , ógnvænlegt en magnað , “ sagði Lopez .